**ОБЩИНА ВЪРБИЦА**

**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ**

**В ОБЩИНА ВЪРБИЦА ЗА 2024 г.**

**І. ВЪВЕДЕНИЕ**

Настоящата програма е разработена в изпълнение на чл.26 а от Закона за народните читалища, съгласно представените предложения от председателите на Народните читалища в община Върбица за дейността им през 2024 г. Съгласно чл.2 от ЗНЧ, читалищата са юридически лица с нестопанска цел. Те са традиционни самоуправляващи се български културно-просветни сдружения в населените места. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание. Изготвянето на Годишната програма за развитие на читалищната дейност в Община Върбица за 2024 г. цели обединяване на усилията за по – нататъшно развитие и утвърждаване на читалищата, като важни обществени институции реализиращи културната идентичност на Общината, региона и страната и да подпомогне годишното планиране и финансиране на читалищните дейности. На територията на Община Върбица е изградена мрежа от общо 10 читалища. Субсидията по бюджета на общината за читалищна дейност се разпределя ежегодно между народните читалища на територията на Община Върбица от общинска комисия, назначена със заповед на кмета, съгласно разпоредбите на чл.23, ал.1 от Закона за народните читалища.

**ІІ. АНАЛИЗ НА СЪСТОЯНИЕТО НА ЧИТАЛИЩАТА В ОБЩИНА ВЪРБИЦА**

 В община Върбица всички читалища са вписани и в Регистъра на народните читалища към Министерство на Културата, както следва:

|  |  |  |
| --- | --- | --- |
| № | Населено място | Название  |
| 1. | с.Бяла река | Народно читалище ,,Христо Ботев - 1923” |
| 2. | с.Менгишево | Народно читалище ,,Н.Й.Вапцаров 1934” |
| 3. | с.Тушовица | Народно читалище ,,Герлово – 1943” |
| 4. | с.Методиево | Народно читалище ,,Пробуда – 1930” |
| 5. | с.Маломир | Народно читалище ,,Светлина – 1956” |
| 6. | с.Ловец | Народно читалище ,,Надежда – 1962” |
| 7. | гр. Върбица | Народно читалище ,,Развитие -2015” |
| 8. | гр.Върбица | Народно читалище ,,Пробуда – 1871” |
| 9. | с.Иваново | Народно читалище ,,Съзнание – 1924” |
| 10. | с.Нова Бяла река | Народно читалище ,,Просвета – 1930” |

**1.Материално-техническа база**

Материално-техническата база на читалищата включва сграден фонд (който е общинска собственост), оборудването и обзавеждането на библиотеки, салони, зали и др.помещения. Чрез участия в различни донорски програми, ще се търсят начини за подобряване на материалната база и създаване на оптимални условия за работа и занимания по интереси в читалищата.

**2.Човешки ресурси**

Голяма роля за развитие на читалищната дейност играят човешките ресурси – читалищните работници, които осъществяват основната работа в читалищата. Това са хора с дългогодишен опит в сферата на читалищната дейност.

**3.Развитие на читалищните дейности**

***Библиотечно-информационна дейност****.*

 Това е една от основните дейности на читалищата, като културни институции. Чрез нея те се включват в националната мрежа от публични библиотеки у нас и съдействат за развитието на обществото, като осигуряват достъп до многобройни и разнообразни сфери на знание, идеи и информация. Читалищата на територията на общината разполагат с интернет и компютърна техника.

***Художествено творческа дейност***

По традиция читалищата са основното място за развитие на любителското творчество. Основно интересът е насочен към фолклорните състави – певчески, за изворен и обработен фолклор. Дейността на читалищата има особено значение за опазване на културната традиция и нематериално културно наследство, чрез реализиране на конкретни прояви. Особен интерес представляват традиционните събори в с.Маломир,с.Нова Бяла река и с.Бяла река и традиционен-върбишки есенен панаир. Заедно община, кметските екипи и пенсионерските клубове, читалищата организират общоселски тържества за 8-ми март, за Коледа, религиозни празници и други. За реализирането на редица инициативи се търси подкрепата на детски градини и училища. Съвместно с тях се организират тържества за трети март, осми март, коледни и новогодишни. Ежегодните културни прояви - традиционните събори, върбишки – есенен панаир и други празници поддържат духовния живот в Община Върбица. Те спомагат за изява на постоянно действащите групи и индивидуални изпълнители, за приемствеността между поколенията и обмяна на добри практики.

**ІII. СТРАТЕГИЧЕСКИ ЦЕЛИ И ПРОРИТЕТИ**

**Цел:** Настоящата програма има за цел да подпомогне организирането и реализацията на комплекс от дейности, както и да съдейства за утвърждаване на читалищата от община Върбица като културно-просветни средища с активни културни, информационни, социални и граждански функции.

**Приоритети:**

**1.**Насърчаване и подкрепа на читалищата в община Върбица за осъществяване на основните им дейности и прилагането на съвременни форми на работа, придаващи съвременна визия на читалищната дейност. Запазване и разпространение на българските традиции и обичаи, песни и танци. Съхраняване и развитие на любителското художествено творчество и завоюваните позиции за работа с различни възрастови групи и привличане на млади хора.

**2. Разширяване обхвата на дейността на читалищата в обществено значими сфери -** Превръщане на читалището в общодостъпен център за библиотечно и информационно осигуряване, чрез ускорено навлизане на информационните технологии. Формиране на читалището като място за общуване и контакти, културна и социална интеграция, включително и на хора в риск, неравностойно положение, етнически общности и др. Укрепване на читалищната дейност в сътрудничество и партньорство с общината, с културните и образователните институции, с представители на бизнеса и НПО за реализиране на съвместни програми и проекти. Установяване на трайни и ползотворни между институционални контакти.

**3. Развитие и поддържане на материално-техническата база на читалищата**

- Чрез собствени приходи.

- Чрез кандидатстване и реализиране на проекти, дарения и др.

**IV. ДЕЙНОСТИ ЗА ИЗПЪЛНЕНИЕ НА ОСНОВНИТЕ ЦЕЛИ ПРЕЗ 2024 г.**

|  |  |  |  |  |
| --- | --- | --- | --- | --- |
|  | **Дейност** | **Отговорник / изпълнител** | **Срок** | **Източник на** **финансиране** |
| **I.** | **Библиотечна и информационна дейност** |  |  |  |
| **1.** | Обогатяване на библиотечния фонд на читалищните библиотеки чрез закупуване на нова литература, абонамент и акция за дарения на книги |  Читалища | Постоянен | Собствени средства |
| **2.** | Организиране на дейностите по програма „Глобални библиотеки – място за достъп до информация и комуникация за всеки” |  Читалища | Постоянен | Собствени средства Фондация „Мелинда и Бил и Гейтс” |
| **3.** | Предоставяне на компютърни и интернет услуги на населението |  Читалища | Постоянен | Собствени средства |
| **II.** | **Художественно-творческа дейност** |  |  |  |
| **1.** | Съхраняване на фолклорните традиции с цел опазване на фолклора като част от националната ни култура |  Читалища | Постоянен | Собствени средства |
| **2.** | Документиране и популяризиране на традициите и културните ценности в региона, чрез различните форми на любителското изкуство. |  Читалища | Постоянен | Собствени средства |
| **3.** | Активно участия на престижни културни събития в Общината, региона и страната по изпълнение на Културния календар на Община Върбица за 2024 г.  |  Община  Читалища | Постоянен | Средства от общински бюджет – 2 500 лв. |
| **4.** | Организиране на концертни програми и изяви, свързани с общински мероприятия –събори, панаир и др. |  Община Читалища | Постоянен | Средства от общински бюджет – 68 500 лв. |
| **III.** | **Поддръжка, ремонт и модернизиране на МТБ** |  |  |  |
|  **1.** | Кандидатстване по проекти и програми с цел набавяне на финансови средства за подобряване на материално техническата база на читалищата |  Читалища  Община  | Постоянен | Собствени средства |
| **2.** | Модернизиране на материалната база на читалищата – оборудване на читалищата с компютри. |  Читалища  | Постоянен | Собствени средства |
| **IV.** | **Разработване и реализиране на проекти** |  |  |  |
| **1.** | Разработване на проекти и кандидатстване по програми |  Читалища Община | Постоянен | Собствени средства |
| **V.** | **Партньорства и популяризиране на** **дейността** |  |  |  |
| **1.** | Популяризиране на образователни и културни прояви в местните медии |  Читалища  | Постоянен | Собствени средства |
| **VI.** | **Повишаване квалификацията на кадрите** |  |  |  |
| **1.** | Участие в организираните за обучение, семинари, кръгли маси, работни срещи по проблемите на читалищата с цел повишаване компетенциите и развитие на читалищата. |  Читалища  | Постоянен | Собствени средства |

**V. ЗАКЛЮЧЕНИЕ**

Програмата за развитие на читалищната дейност в община Върбица за 2024 г. има отворен характер, което означава, че може да бъде допълвана и коригирана в зависимост от настъпилите промени и обстоятелства. Тя е реална и изпълнима, което ще доведе до желаните резултати. **Неделима част от настоящата програма е културният календар на община Върбица за 2024 година, в частта му реализираща се от читалищата на територията на общината.**

**КУЛТУРЕН КАЛЕНДАР НА ОБЩИНА ВЪРБИЦА ЗА 2024 ГОДИНА**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 20-21Януари 2024г. | гр.Върбица | Тържество по случай„Деня на родилната помощ”„Ивановден” и „Бабинден” | Община ВърбицаиНародно читалищe „Пробуда 1871" гр.Върбица | 05391/20-85obshtina@varbitsa.orgprobuda\_vr@abv.bg |
| 14Февруари2024г. | с.Менгишево | Тържество по случай Трифон Зарезан и Св.Валентин | Народно читалищe „Никола Йонков Вапцаров 1934"с.Менгишево | 05391/20-85 obshtina@varbitsa.orgchitalishte.n.y.v1934@abv.bg |
| 1 Март 2024г. | с.Маломир | Честване деня на самодееца |  Община ВърбицаНародно читалище „Светлина-1956"с.Маломир | 05391/20-85 obshtina@varbitsa.org0893993212 |
| 8 Март2024г. | гр.Върбица | Тържество по случай„Деня на жената” | Община ВърбицаДетски градини, училища и Народно читалище "Пробуда 1871" гр.Върбица | 05391/20-85obshtina@varbitsa.orgprobuda\_vr@abv.bg |
| 22март2024г. | с.Нова Бяла река |  „Първа пролет” – поход до близка местност. | Община ВърбицаНародно читалищe „Просвета-1930” с.Нова Бяла река | 05391/20-85 obshtina@varbitsa.org |
| Април2024г. | с.Маломир | Участие в Националния старопланински събор „Балкан фолк 2024 „в гр.Велико Търново |  Община ВърбицаНародно читалище „Светлина-1956"с.Маломир | 05391/20-85 obshtina@varbitsa.org0893993212 |
| Април2024г. | гр.Върбица | Седмица на детска книга и изкуства за деца-мероприятия в библиотеката | Община ВърбицаДетски градини, училища и Народно читалище "Пробуда 1871" гр.Върбица | 05391/20-85 obshtina@varbitsa.org |
| 21.04 - 27.04.Април2024.г | с.Менгишево | Отбелязване на първа пролет | Народно читалищe „Никола Йонков Вапцаров 1934"с.Менгишево | 05391/20-85 obshtina@varbitsa.orgchitalishte.n.y.v1934@abv.bg |
| 1 Май 2024г. | с.Нова Бяла река | Традиционен събор | Община Върбица иНародно читалищe „Просвета-1930” с.Нова Бяла река | 05391/20-85 obshtina@varbitsa.org05391/21-43 |
| 24 Май 2024г. | с.Маломир | Традиционен събор | Община Върбица иНародно читалищe „Светлина-1956” с.Маломир | 05391/20-85 obshtina@varbitsa.org05391/21-43 |
| 1 Юни2024 г. | гр. Върбица | Честване деня на детето | Община ВърбицаДетски градини, училища и читалища | 05391/20-85 obshtina@varbitsa.org |
| Юли-2024г. | с.Бяла река | Забавно лято в библиотеката. Гледане на филми, четене на книги през лятната ваканция | Община ВърбицаНародно читалище „Христо Ботев-1923” с.Бяла река Народно читалищe „Никола Йонков Вапцаров 1934" с.Менгишево | 05391/20-85 obshtina@varbitsa.orghr.botev\_byalareka@abv.bgprobuda\_vr@abv.bg |
| Юли2024г. | с.Менгишево | Забавно лято в библиотеката | Община ВърбицаНародно читалище„Н.Й.Вапцаров1934”  | 05391/20-85 obshtina@varbitsa.orgchitalishte.n.y.v1934@abv.bg |
| Август2024г. | с.Бяла река | Традиционен събор- концерт | Община ВърбицаНародно читалище „Христо Ботев-1923” с.Бяла река | 05391/20-85 obshtina@varbitsa.orghr.botev\_byalareka@abv.bg |
| 18-22 Септември2024г. | гр. Върбица | Откриване на Традиционен Върбишки есенен панаир | Община Върбица | 05391/20-85 obshtina@varbitsa.org |
| Октомври2024г. | гр. Върбица | Национална седмица на четенето | Община ВърбицаиНародно читалищe „Пробуда 1871" гр.ВърбицаНародно читалищe „Никола Йонков Вапцаров 1934" с.Менгишево | 05391/20-85obshtina@varbitsa.orgprobuda\_vr@abv.bg |
| Декември2024г. | гр. Върбица | Посрещане на коледари | Община Върбица | 05391/20-85 obshtina@varbitsa.org |
| Декември2024г. | гр. Върбица | Коледни и новогодишни празници | Община ВърбицаДетски градини, училища и Народно читалище Пробуда 1871" гр.Върбица |   05391/20-85 obshtina@varbitsa.org |

Одобрил:

ИНЖ. МЕРДИН БАЙРЯМ

КМЕТ НА ОБЩИНА ВЪРБИЦА

*Изготвил:*

*Джемиле Кюлюмова*

*Началник отдел ,,ОЗСП*”